Este primul oraș atestat documentar de pe teritoriul României (anul 657 inainte de Hristos) și a fost întemeiat de coloniști greci interesați de comerțul cu dacii. Ruinele vechiului oraș se află pe raza localității Istria, pe malul lacului Sinoe. Cercetarea arheologică a relevat faptul că aici s-a bătut și prima monedă de pe teritoriul României. Numele cetății - Histria - a derivat din cuvantul "Hister", denumirea latină pentru Dunăre. Se poate vizita Muzeul de Arheologie de la Istria (renovat in 2001) care prezinta amfore, altare vechi si basoreliefuri din vremea infloritoare a cetății.